b'\n_START_ARTICLE_\nMcDonald\'s\n_START_SECTION_\nHistorie\n_START_PARAGRAPH_\nMcDonald\'s blev grundlagt i 1940 af br\xc3\xb8drene Dick og Mac McDonald. Den f\xc3\xb8rste restaurant, de \xc3\xa5bnede, hed Speedee, symboliseret ved en lille hamburger mand. Milkshakemaskines\xc3\xa6lgeren Ray Kroc, blev interesseret i br\xc3\xb8drene, da de k\xc3\xb8bte et stort antal multimixere til milkshakes. Ray Kroc blev deres franchise agent i 1954. I 1955 \xc3\xa5bnede Ray Kroc den f\xc3\xb8rste McDonald\xc2\xb4s i en forstad til Chicago, som hedder Des Plaines. Den f\xc3\xb8rste McDonald\'s uden for USA \xc3\xa5bnede i Canada i 1967._NEWLINE_Ray Kroc k\xc3\xb8bte de to br\xc3\xb8dre ud for $2,7 mio. i 1961.\n_START_SECTION_\nReklameslogans\n_START_PARAGRAPH_\nSiden 2003 har McDonald\'s slogan og jingle v\xc3\xa6ret s\xc3\xa6tningen I\'m Lovin\' It. I f.eks. Danmark anvendes sloganet p\xc3\xa5 engelsk, mens det i bl.a. Tyskland og Spanien er oversat._NEWLINE_Sloganet "a magical place" blev brugt i sammenh\xc3\xa6ng med reklamerne om Ronald McDonald og alle hans venner i McDonaldland, indtil det blev udfaset omkring \xc3\xa5r 2000.\n_START_SECTION_\nKritik\n_START_PARAGRAPH_\nMcDonald\'s har v\xc3\xa6ret under h\xc3\xa5rd kritik p\xc3\xa5 grund af deres produkters ern\xc3\xa6ringsm\xc3\xa6ssige sammens\xc3\xa6tning. Et godt eksempel er dokumentaren Super Size Me.'